Iktatószám: HIV/3442-18/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2021. november 25-ei ülésére**

**Tárgy:** A Teréz Anya Szociális Integrált Intézmény által biztosított egészségügyi szolgáltatás – központi orvosi ügyelet határozott idejű közös működtetése 2022. évben

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az érintett települések képviselő-testületeinek jóváhagyását követően, a szolgáltató Teréz Anya Szociális Integrált Intézmény (továbbiakban: TASZII), mint működési engedélyre jogosulttal folytatólagosan a 2021. július 1 - 2021. december 31-ig történő időszakra az egészségügyi alapellátáshoz kapcsolódó háziorvosi ügyeleti ellátást (Hévíz városi ügyelet) feladat-ellátási megállapodás által biztosította a lakosság részére az **"**Ügyelet" Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. (továbbiakban: Ügyelet Kft.) által.

A TASZII intézményvezetője egyeztetett az érintett hatóságokkal, tájékoztatása szerint a szolgáltatás szüneteltetésére a lehetőség továbbra is rendelkezésre áll. A szüneteltetésre az intézményvezető álláspontja szerint a biztonságos betegellátás, a közösen működtetett ügyelet pozitív tapasztalatai, valamint a racionalizált és költséghatékony gazdálkodás érdekében és humán erőforrás hiány miatt a következő időszakban is szükség van. A ZMK Népegészségügyi Osztályával egyeztetve a szerződést az eddigiektől eltérően nem 6 hónapos időszakra, hanem 1 éves időszakra javasolja megkötni.

A TASZII intézményvezetője és az Ügyelet Kft. ügyvezetője az elmúlt időszakot rendszeresen monitorozták és értékelték, valamint egyeztetéseket folytattak a jövőbeni feladat ellátásról.

**Hévíz, Alsópáhok, Felsőpáhok, Nemesbük, Zalaköveskút betegforgalma**

**2021.06.-10.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | június | | július | | augusztus | | szeptember | | október | |
|  | **eset** | **hívás** | **eset** | **hívás** | **eset** | **hívás** | **eset** | **hívás** | **eset** | **hívás** |
| **Hévíz** | 28 | 2 | 62 | 11 | 46 | 9 | 42 | 15 | 46 | 9 |
| **Alsópáhok** | 6 | 1 | 12 | 4 | 10 | - | 10 | - | 11 | - |
| **Felsőpáhok** | - | - | 3 | - | 8 | 1 | 5 | - | 7 | - |
| **Nemesbük** | 1 | - | 6 | 1 | 4 | 1 | 1 | - | 5 | 2 |
| **Zalaköveskút** | - | - | 1 | - | - | - | - | - | - | - |

Dr. Németh András ügyvezető Úr tájékoztatta az intézményvezetőt, hogy az érintett településeken az alapellátási ügyeletet ellátó Ügyelet Nonprofit Közhasznú Kft a háziorvos tagok döntésének megfelelően 2022. évben továbbra is tudja biztosítani az ügyeleti ellátást, változatlan feltételekkel, megköszönve az eddigi bizalmat.

Hévíz Város Önkormányzata a Hévízi központi ügyelet működtetésének felülvizsgálatáról továbbra is fontosnak és szükségesnek tartja, hogy az egészségügyi alapellátáshoz kapcsolódó háziorvosi ügyeleti ellátás az előírásoknak megfelelően és minél könnyebben elérhető módon működjön, viszont a megszorítások miatt az önkormányzati finanszírozást érintő forrás megvonás indokolttá teszik annak megvizsgálását, hogy a háziorvosi ügyeleti ellátás feladat-ellátási szerződéssel több önkormányzat összefogásával kerüljön a jövőben biztosításra.

**Tisztelt Képviselő-testület!**

Kérem a határozati javaslat megvitatását és jóváhagyását. A döntés egyszerű többséget igényel.

**2.**

**Határozati javaslat**

**Normatív határozat címe:** A Teréz Anya Szociális Integrált Intézmény egészségügyi szolgáltatás – orvosi ügyelet – határozott idejű közös működtetése

1. Hévíz Város Önkormányzat Képviselő-testülete a 2022. január 1. és 2022. december 31. közötti időszakra feladat-ellátási megállapodás köt a csatolt tervezet szerinti feltételekkel az egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet) ellátására az "Ügyelet" Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel (8360 Keszthely, Ady u. 2., adószám: 18955077-1-20, Cg: 20-09-069433, statisztikai számjel: 18955077-8621-572-20),
2. A Képviselő-testület felkéri Alsópáhok, Felsőpáhok, Nemesbük, Zalaköveskút Községek Önkormányzatát a csatlakozásra, a vonatkozó képviselő-testületi határozatok meghozatalára és a feladat-ellátási megállapodás aláírásra.
3. A Képviselő-testület felhatalmazza a polgármestert és az intézményvezetőt a szerződés megkötésére és a hatóságok tájékoztatására.

Felelős: Papp Gábor polgármester

Varga András intézményvezető

Határidő: 2021. november 30.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Fábiánné Hoffman Márta | Hatósági osztályvezető |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| Varga András | intézményvezető |  |  |