**Tanév végi beszámoló 2020/2021. tanév**

**I. Helyzetelemzés**

1. **Személyi feltételek**

* Foglalkoztatott pedagógusok száma teljes munkaidőben: 21 fő
* Foglalkoztatott pedagógusok száma részmunkaidőben (aki kizárólag az adott intézményben dolgozik):1 fő
* Foglalkoztatott pedagógusok számaóraadóként (megbízási szerződés alapján):2 fő
* Balázs Árpádné, ének-zene heti 4 óra
* Őri Bettina, angol nyelv heti 14 óra
* Más intézményből áttanító pedagógusok száma: 1 fő
* Galuskáné Csöndes Eszter kémia heti 12 óra
* Foglalkoztatott NOKS-os pedagógusok száma: 0 fő
* Gyakornok: 0fő
* Pedagógus I. fokozat:3fő
* Pedagógus II. fokozat:16fő
* Mesterpedagógus (fő) – melyből szakértő, szaktanácsadó: (3fő)
* Kutatótanár: 0 fő
* Pedagógusminősítési eljárásban érintettek száma a 2020/2021-as tanévben: 1 fő
* Szakos ellátottság: 100 %
* Nevelő-oktató munkát közvetlenül segítők száma: 3fő
* Technikai dolgozók száma: 5 fő
* Közfoglalkoztatottak száma: 0 fő
* A tanév során jelentkezett nehézségek a foglalkoztatásban
* Galuskáné Csöndes Eszter gyermeke megbetegedett, hosszabb időre kezelésre szorult. Az órák szakos helyettesítésében Szabó Péter (Keszthelyi Vajda János Gimnázium) és Kajtár Péter segített be.
* Továbbképzések
* Pedagógusok digitális kompetenciájának megújítása IKT eszközök rendszerszerű használata a tanulási-tanítási folyamatban – EFOP 3.2.4-16 Kezdő szintű képzés – 3 fő
* Pedagógusok digitális kompetenciájának megújítása IKT eszközök rendszerszerű használata a tanulási-tanítási folyamatban – EFOP 3.2.4-16 Középhaladó szintű képzés – 20 fő
* Zámbó Andrea elvégezte a „Diabétesz oktatási program a cukorbeteg gyermekekért” című képzést

A pedagógus továbbképzés tervezése során figyelembe vettük a pedagógus továbbképzési időszakok sorrendiségét, illetve az iskola érdekeit képviselő képzések elsőbbrendűségét. A kínálatokból mindig próbáltuk azokat a képzéseket választani, amelyek ingyenesek voltak. Sajnálom, hogy az új képzettséget, végzettséget biztosító 120 órás akkreditált képzések (a magas árak miatt) nem férnek bele az intézményi keretbe.

* A pedagógusok végzettségei a 100 %-os szakos lefedettséget biztosítják. Az ének és kémia szakképzettség hiányát áttanító kollegákkal oldjuk meg. A végzettségek kényes egyensúlya jellemzi a tantárgyfelosztásunkat, amely kisebb változás esetén is könnyen borulhat, károkat szenvedhet. A angol nyelv szakos nyugdíjba vonuló kollega pótlása nagyon fontos, mivel tantestületen belül helyettesítése nem megoldható.

A technikai dolgozók száma és végzettsége pontosan lefedi az iskola igényeit, jelenleg velük probléma nélkül meg tudjuk oldani a szükséges feladatokat.

* A NOKS beosztású kollegák munkája pótolhatatlan az iskola gördülékeny munkamenetében. Számuk ideális, ezzel a létszámmal lehet csak elvégezni a felmerülő feladatokat.
* Köszönöm Varga Sz. Gábor intézményvezetőnek és Szabó Péter kollégának a Vajda János Gimnáziumból a kémia tantárgynál felmerülő segítséget. Galuskáné Csöndes Eszter féléves kiesése óriási nehézséget okozott. Vajdás kollégák önzetlen támogatása minden pedagógus számára példaértékű, biztosították gimnáziumunk kémia oktatásunk magas színvonalát.

1. **Tárgyi, infrastrukturális feltételek**

***Jelentősebb beruházások, felújítások, karbantartások,***

***oktató- nevelő munka eszközfeltételei:***

* A tanév során a tanári konyha csúnya és balesetveszélyes linóleumát technikai dolgozóinkkal kicseréltük, így megszüntettük ezt a problémát.
* A nyár folyamán a szükséges tisztító festéseket, mázolásokat a Tankerület finanszírozásával a hévízi GAMESZ szakemberei megvalósították. A szükséges kisebb javításokat (WC, csempe) technikai dolgozóinkkal megoldjuk.
* Az idei nyáron még nem látjuk a karbantartási lehetőségeink határait, bár több terem linóleumának cseréje javítása, nagyon időszerű lenne.
* Az iskolabútoroknál a megemelkedett belépő 9. évfolyam magas létszáma miatt tanulói asztalokra és székekre van szükség. A Tankerület elindította a beszerzést.
* A tanév során a Gimnázium Alapítványa a Vörösmarty úti épület tetőterébe vásárolt projektort, hangfalat a nyelvi órák IKT alkalmazásához.
* A kollégiumban a GAMESZ a fürdőkben végez kisebb felújításokat

1. **A tanév általános értékelése**

***A tervezett programok megvalósulása***

* Az iskola számítógépes ellátottsága megfelel az elvárásoknak. A pedagógus laptopok a tantermen kívüli digitális oktatás során nélkülözhetetlenek voltak Az online tanórák a tavalyi tapasztalatok után kisebb zökkenőkkel bonyolódtak le. A számítógépek területén már csak a titkárság, kollégium és a könyvtár ellátottsága szorul fejlesztésre.
* A pedagógusok minősítése folyamatosan zajlik, melynek keretében ebben a tanévben 1kollégánk minősítésére került sor ősszel. A következő tanévben is lesz portfólió védés, mivel egy kolléga jelentkezését befogadták a minősítési folyamatba. A tantestület 86%-a már átesett legalább egy minősítésen.
* A tanulók fejlesztése tehetséggondozása és felzárkóztatása ebben a tanévben is folyamatos megvalósításra került. Figyeltük a szükséges igényeket és próbáltuk a diákok képességeit a lehető legmagasabb szintre hozni. A novemberi időszaktól természetesen ez a lehetőség visszaesett. A kollégák online módon továbbra is törekedtek a fejlesztésekre, de az eredmény nem volt olyan hatékony, mint a jelenléti oktatás során.
* Nagy figyelmet fordítottak osztályfőnökeink és szaktanáraink a lemorzsolódással veszélyeztetett tanulókra. Az elvégzett munka eredményeként az év végén az előírt kritériumoknak már egyetlen tanulónk sem felelt meg, így a tanév végére nincs lemorzsolódással veszélyeztetett tanulónk. Természetesen osztályfőnökeink tudják, hogy a csoportjukban kik azok, akikre továbbra is nagy figyelmet kell fordítani, hol kell a folyamatos szülővel történő kommunikációt fenntartani. Véleményem szerint a lemorzsolódás veszélyét a koronavírusos időszak növelte, a tanulókkal több esetben is nehezen lehetett kapcsolatot fenntartani.
* A pedagógiai programban felsorolt terveket, szervezett programokat nem tudtuk megvalósítani. Már szeptembertől is korlátozott feltételek mellett tudtunk programokat szervezni. Meg kellett keresni az új lehetőségeket (létszámok bontása, osztály szintű ünneplés, megemlékezés, előzetes tervek felülvizsgálata, módosítása). Novembertől májusig minden iskolai, illetve központi szervezésű program elmaradt. A tanulók nem mérethették meg magukat versenyeken, így versenyeredményeket sem tudunk feltüntetni. Az év legfényesebb eseménye a ballagás júniusi megszervezése volt, amellyel kissé megmentettük a végzősök iskolától való elválását, búcsúzását.
* A Pénz 7 programot két kolléga online módon bonyolította le több tanulócsoporttal. A megemlékezéseket és nemzeti ünnepeinket online módon, illetve kisebb csoportokba tudtuk megszervezni.

***Fejlesztésre váró területek***

* Minden területen lehet továbbra is törekedni az előrelépésre. A kollegáknál érzékelhető, hogy nyitottak az új szaktárgyi és szakmai kihívásokra, szívesen próbálkoznak az újjal, az ismeretlennel. A pedagógus továbbképzések során sajnáljuk, hogy a pénzügyi keret nem tudja fedezni a komolyabb – 120 órás akkreditált – új végzettséget biztosító képzéseket.
* A legtöbb fejlesztés a beszerzések és javítások területén figyelhető meg. Ahogy fentebb már felsoroltuk a pedagógusok számítógép ellátottsága ugrásszerűen javult, a titkárság elavult számítógépei további megoldásra várnak, hiszen itt történik az adatszolgáltatás, kommunikáció, beszámolók készítése. Egy esetleges géphiba megakadályozná a zökkenőmentes munkát.
* Számítógép állományunk az informatika óra megtartását biztosítja, viszont a mellette lévő nyelvi terem gépei már nem használhatók, cseréjük szükségszerű a tanórai használat érdekében.
* Az épület jó állapotban van, ám bizonyos területeken megfigyelhető az elmúlt 25 év. Folyamatos javítások, karbantartások, fejlesztések történnek, a nyári munkák is sokat javítanak az összképen. Mindezek ellenére elmondható, hogy a termek linóleum burkolatának cseréje időszerű, hiszen a balesetmentes környezet megteremtése mindannyiunk felelőssége és érdeke.

***Tantermen kívüli digitális munkarend összegző tapasztalatai***

2020. november elején az ismert okok miatt hirtelen állt le a tantermi oktatás. A koronavírus-helyzet erősödése és a terjedés visszaszorítása indokolta a tanulók iskolai távolmaradását. Már a tanév elejétől lehetett számítani a jelenléti korlátozásra, ezért folyamatosan készültünk az online oktatásra. Tantestületünk nagyon gyorsan és rugalmasan reagált a kialakult helyzetre.

Tantestületi szinten e-mailen keresztül tartottuk egymással a kapcsolatot, ezen a csatornán kapták meg kollégáim a szükséges információkat a módosult oktatási helyzetre. A pedagógusok a tavalyi tanév tapasztalatait felhasználva már rutinosan használták a szükséges programokat és oktatási platformokat. Sok online tananyag jelent meg, ami megkönnyítette a munkánkat. A könyvkiadók is gyorsan reagáltak a kialakult helyzetre, így a digitális tananyagokhoz is ingyen juthattunk hozzá.

A központilag kapott tájékoztatókat, segédanyagokat azonnal továbbítottuk a tanárok felé, ill. pedagógusoknak rendszeres beszámolási kötelezettsége volt az intézményvezetés felé. Az így kapott információkat, segítséget, számonkérési módokat összeszedett, rendszerezett formában továbbítottuk a tantestület minden tagjának.

A kollégák folyamatosan, a tanórának megfelelő időbeosztás alapján tartották a kapcsolatot csoportjaikkal. Elkészítettünk egy online órarendet, melyet követve nem ütköztek egymással az online órát tartó tanárok, illetve a diákoknak is megfelelő idejük volt egyik óráról a másikra átállni.

Természetesen nálunk is voltak olyan tanulók, akik a csoportalapítások után nem tartották a kapcsolatot a tanáraikkal. Ezt a problémát többszöri jelzéssel, ill. a szülő tájékoztatásával oldottuk meg. A fellépő hiányzásokat az e-naplón keresztül vezettük, így probléma esetén azonnal tudtuk a szülőt tájékoztatni.

A tanulók körében felmértük a digitális oktatáshoz szükséges eszközigény meglétét. Három tanuló jelezte problémáját, melyet az informatikai eszközparkunkból biztosított számítógéppel, monitorral, egérrel és billentyűzettel oldottunk meg. Az eszközt a tanuló az oktatás befejezése után az átvett állapotban szolgáltatta vissza. Tanév közben a Tankerülettől 5 db tanulói laptopot kaptunk, mellyel az esetlegesen felmerülő igényeket tudjuk orvosolni.

A tanulói számonkérés volt talán a legnehezebb része a digitális oktatásnak, hiszen a visszajuttatott dolgozatok eredménye nem tükrözte mindig a valós tudást. Az értékelésnél új jegy típusokat vezettünk be.

Az érettségizőknél az elmúlt év három hónapja, valamint ez a tanév rányomta a bélyegét az eredményekre. Sajnos többen voltak, akik a második félévre elveszítették a motivációjukat. Hiába tartottunk számukra kiscsoportos személyes oktatást, hiába tartottunk meg minden órát online módon, a kiesés érzékelhető volt. Az évvégi és az érettségi eredmények is kissé elmaradtak attól, melyet jelenléti oktatással elérhettünk volna.

A Kréta rendszeren keresztül folyamatosan zajlott az adminisztrálás, a tanulók tájékoztatása, így ez a rendszer is segítette a minél hatékonyabb oktatás megvalósulását.

Véleményem szerint a tantermi oktatás összességében hatékonyabb a tantermen kívüli digitális munkarendnél, de mi pedagógusok is megismertünk olyan platformokat, módszereket, eljárásokat, melyeket később is alkalmazni fogunk akár a tantermi oktatás idején is.

*Tanulócsoportok száma*

-  csoportbontások:

* 9. és 10. évfolyamon az idegen nyelvet tudásszint alapján minden osztályban két csoportra bontjuk (angol, német)
* 11. évfolyamtól a tantárgyválasztásnál a tanulói igények alapján alap, ill. emelt fakultációs csoportként bontjuk a következő tantárgyakat

|  |  |  |  |  |  |  |  |
| --- | --- | --- | --- | --- | --- | --- | --- |
| **Tantárgy** | **9/Ny** | **9/B** | **9/A** | **10/B** | **10/A** | **11.** | **12.** |
| **magyar nyelv ésirodalom** | 1 | 1 | 1 | 1 | 1 | 3 | 3 |
| **matematika** | 1 | 1 | 1 | 1 | 1 | 3 | 3 |
| **történelem** | 1 | 1 | 1 | 1 | 1 | 3 | 3 |
| **angol nyelv** | 2 | 2 | 2 | 2 | 2 | 6 | 4 |
| **német nyelv** | 2 | 2 | 2 | 2 | 2 | 5 | 5 |
| **fizika** |  | 1 | 1 | 1 | 1 | 3 | 1 |
| **biológia** |  | 1 | 1 | 1 | 1 | 3 | 3 |

Csoportok száma:

1. idegen nyelv: angol : 8 csoport

német: 9 csoport

1. idegen nyelv: német : 9 csoport

angol: 9 csoport

A fakultációk csoportjai:

* 3 angol
* 2 német
* 2 matematika
* 2 magyar
* 2 biológia
* 2 történelem
* 2 rajz
* 3 informatika
* 2 fizika
* 2 kémia

Kollégiumi tanulócsoportok száma:

1 csoport – 21 fő

SNI-s tanulók felmentése:

4 fő SNI-s tanulónk van, egyikük felmentett a német nyelv osztályozása alól.

Egy nem SNI-s tanulók (BTMN-es) a számolási feladatok alól kapott felmentést.

***Tanulólétszám(osztályokra lebontva)***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **9.Ny** | **9.B** | **9.A** | **10.B** | **10.A** | **11.B** | **11.A** | **12.B** | **12.A** | **Összesen** |
| **2020.09. 01.** | 25 | 29 | 28 | 26 | 26 | 30 | 29 | 27 | 24 | **244** |
| **2020.10. 01.** | 24 | 29 | 28 | 26 | 26 | 30 | 29 | 27 | 24 | **243** |
| **2021.06.15.** | 24 | 29 | 28 | 26 | 26 | 30 | 29 | 27 | 24 | **243** |

* Kollégiumi létszám: 21 fő

***Más településről bejárók száma***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Település*** | ***Fő*** | ***ebből kollégista*** | ***Település*** | ***Fő*** | ***ebből kollégista*** | ***Település*** | ***Fő*** | ***ebből kollégista*** |
| Almásháza | 1 |  | Gyenesdiás | 17 |  | Sümegcsehi | 3 |  |
| Alsópáhok | 10 | 1 | Karmacs | 2 |  | Sümegprága | 1 | 1 |
| Balatonberény | 1 |  | Kehidakustány | 1 |  | Szentes | 1 |  |
| Balatonederics | 1 |  | Keszthely | 65 |  | Szentgyörgyvár | 1 |  |
| Balatongyörök | 4 |  | Kéthely | 1 | 1 | Tapolca | 5 | 5 |
| Balatonkeresztúr | 1 |  | Kiscsehi | 1 |  | Törökkoppány | 1 | 1 |
| Batyk | 1 | 1 | Lesencetomaj | 1 |  | Várvölgy | 1 |  |
| Badacsonytomaj | 2 |  | Marcali | 1 | 1 | Vindornyaszőlős | 1 |  |
| Balatonszentgyörgy | 1 |  | Nagykanizsa | 1 | 1 | Vindornyafok | 2 |  |
| Bókaháza | 2 |  | Nagykapornak | 1 |  | Vonyarcvashegy | 9 |  |
| Csabrendek | 9 | 4 | Nemesbük | 3 |  | Zalaapáti | 3 |  |
| Cserszegtomaj | 18 |  | Óhid | 2 | 1 | Zamárdi | 1 | 1 |
| Esztergályhorváti | 1 | 1 | Rezi | 4 |  | Zalaszentgrót | 6 | 1 |
| Felsőpáhok | 1 |  | Sármellék | 10 |  |  |  |  |
| Galambok | 1 |  | Sümeg | 14 | 1 | ÖSSZESEN: | 213 | 21 |

***Magatartás, szorgalom***

* A szorgalmi átlag: 3,98
* Az iskola magatartási átlaga: 4,40
* 7 db osztályfőnöki figyelmeztetés mellett 5 db szaktanári figyelmeztetést osztottunk ki.

***Hiányzások***

* Mulasztott órák száma összesen: 9010 óra
* 1 tanulóra jutó mulasztott óra: 37,24 óra/fő
* Igazolatlan órák száma összesen: 323 óra
* 1 tanulóra jutó igazolatlan óra: 1,3 óra/fő
* A hiányzások számát nehéz összehasonlítani az eddigi eredményekkel, hiszen csak 3 hónapot jártak a tanulók iskolába

***Tanulmányi helyzet, eredmények értékelése***

* Az iskola tantárgyi átlaga: 4,17
* Kitűnő tanulók száma: 10 fő
* Tantárgyi dicséretek száma: 115 db

A legtöbb angol nyelvből (49 db), német nyelvből (26 db) és biológiából (11 db) született.

* 1 tanuló nem teljesítette a tanév tantárgyi követelményeit, így rá a nyár végén pótvizsga vár.

***Tantárgyi átlagok tantárgyanként, osztályonként (1. sz. melléklet)***

A számonkérések eredményeinek egyértelműsége érdekében vezettük be az 50%-os súlyú jegyet, melyet többen használtak. Sok diákunk dolgozott becsületesen, odafigyelve a tanári magyarázatokra, de sajnos minden osztályban volt néhány tanuló, aki úgy képzelte, hogy ez most egy hosszabb nyári szünet. Úgy gondolom, hogy szeptemberben egy gyors átismétlést kell tartanunk, a hiányzók felé jelezve a hiányosságaikat. Véleményem szerint a személyes kapcsolattartás hiánya rányomta a bélyegét a tanévre. A legnehezebb pedig a számonkérések eredményének és a valós tudásnak az egymáshoz közelítése volt.

Tanulmányi sorrend a következő:

1. 9. B – 4,42

2. 11. A – 4,32

3. 11. B – 4,26

4. 9.NY – 4,21

5 9. A – 4,18

6. 12.B - 4,1

7. 12.A - 4,09

8. 10.B - 4,08

9. 10. A – 3,9

A tantárgyi átlagoknál a készségtárgyak viszik a prímet. Informatika (4,77) és természettudomány (4,67) áll a sor elején. A sor végén matematika (3,36) és fizika (3,53) áll. Négyes alatti átlagot 5 tantárgyból számoltunk ki.

A szorgalmi átlag: 3,98. Pedig itt még az eltűnő diákok inaktivitását is figyelembe vettük

***Kompetenciamérési eredmények értékelése***

A tavalyi tanévben a kompetenciamérés elmaradt, ezért februárban teljesítmény értékelést sem kaphattunk. Ebben a tanévben május végén két osztályunk vett részt a kompetenciamérésben. A mérés előtti héten a 10.B osztályunk egy előzetes mérésen is részt vett. Reméljük ezzel is segíthettük a további mérések hatékonyságát.

***Felsőfok beiskolázás (2019/2020. tanév alapján)***

|  |  |  |  |
| --- | --- | --- | --- |
| **Érettségi vizsgát tett tanulók száma** | **Felsőfokú végzettséget adó képzés** | **OKJ-s szakmai végzettséget adó szakképzés** | **nem tanul tovább** |
| 59 fő | 43 fő | 8 fő | 8 fő |

Gimnáziumunk továbbra is kétféle képzést kínál az általános iskoláknak. A 4 évfolyamos és az 5 évfolyamos nyelvi előkészítő képzésünk is nagy népszerűségnek örvend a 8. osztályos diákok és szüleik körében. Meghirdetett tagozatainkra 3-5-szörös a túljelentkezés. A felvételi menetébe beépített szűrők biztosítják, a megfelelő képességgel és hozzáállással rendelkező tanulók bekerülését.

Az intézményvezetői megbízásom idejére a cél nem lehetett más, mint a gimnázium neveltségi, tanulmányi és népszerűségi szintjének fenntartása, növelése. Ezeknek a feladatoknak a kollegák támogatásával megfeleltünk, a célokat elértük, teljesítettük. Természetesen további fejlesztési, módosítási elképzeléseink is vannak, de ezeket ebben a speciális tanévben picit halasztanunk kellett.

Az iskola állapotának folyamatos fejlesztése megvalósult, de még sok teendő vár ránk.

***Szakkörök***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ssz.** | **Szakkör** | **Lét-szám** | **Osztály** | **Tanár** | **Nap** | **Óra** | **Óraszám** | **Terem** | **Megj.** |
| 1. | Rajz | 8 | 9. Ny | Gál Tamás | szerda | 7-8. | 2 | 32 | alkotókör |
| 2. | Kreatív | 8 | 9.Ny | Zámbó  Andrea | kedd | 7-8. | 2 | 15 | alkotókör |
| 3. | Fotó-videó | 8 | 9. Ny | Imeli István | szerda | 7-8. | 2 | 41 | alkotókör |
| 4. | Informatika | 8 | 9-10 évf. | Imeli István | péntek | 7-8. | 2 | 41 | honlapkészítő szakkör |
| 5. | Informatika | 10 | 11. A, B | Imeli István | hétfő | 9. | 1 | 41 | érettségi felkészítő |
| 6. | Fizika | 5 | 12. évf. | Fraller Csaba | csütörtök | 8-9. | 2 | 18 | mérés |
| 7. | Robotika | 6 | 9-11. évf. | Fraller Csaba | kedd | 8. | 1 | 18 | szakkör |
| 8. | Filmklub | 8 | 10-12. évf | Gál Tamás | péntek | 8-9. | 2 | 32 | mozgókép |
| 9. | Angol | 5 | 12.A | Schemmerl Júlia | szerda | 9. | 1 | 31 | érettségi felkészítő |
| 10. | Kémia | 5 | 12. évf. | Szabó Péter | szerda | 0. | 1 | 4 | érettségi felkészítő |
| 11. | Biológia | 7 | 11. évf. | Horváth  Károlyné | csütörtök | 8. | 1 | 4 | ér. felk. |
| 12. | Földrajz | 6 | 12. A, B | Hiz György | péntek | 8. | 1 | 12 | ér. felk. |
| 13. | Történelem | 20 | 12.B | Cséby Zoltánné Ács Erika | hétfő,  kedd | 5.  7. | 2 | 32  33 | szakkör |
| 14. | Magyar nyelv és irodalom | 21 | 12.A | Krizbai Csilla | péntek | 7. | 1 | A | érettségi felkészítő |
| 15. | Testnevelés | 12 | 9-12. | Nagy  Boldizsár | csütörtök | 8-9. | 2 | T | sportkör |
| 16. | Testnevelés | 4 | 12. évf | Péter Csaba | hétfő csütörtök | 8.  8. | 2 | T | ér. felk. |
| 17. | Ének-zene | 2 | 12. évf. | Balázs Árpádné | szerd | 1. | 1 | 31 | ér.felk. |
|  | **Összesen** | **143** |  |  |  |  | **26** |  |  |

***Egyéb tevékenységek***

* A tanév elején a gólyaavató csak rövidített keretek között került megszervezésre. A nemzeti ünnepeinket és megemlékezéseinket is korlátozott módon tudtuk megszervezni.

A májusi újrakezdésbe már csak a Nemzeti Összetartozás Napjának programja, a ballagás és a tanévzáró fért bele.

* Ebben az évben is lezajlott két pedagógus irányítása mellett, több osztály részvételével a Pénz7 témahét. A teljes programot online módon bonyolítottuk le. A tapasztalatok ezek ellenére idén is pozitívak, további folytatásra ösztönzők.
* A nyár elején Hévíz Város Önkormányzatával együttműködve EU-s projekt keretében fejlesztettük robotikai ismereteinket, melyet jövőre érdeklődő tanulóinknak adnánk tovább.
* Fraller Csaba közreműködésével valamint a Nagykanizsai Tankerületi Központ támogatásával, pályázatot nyújtottunk be a „Tehetségsegítés feltételrendszerének javítását célzó hazai programok támogatása” című pályázati felhívásra. Pályázatunkat elfogadták az elmúlt tanév végén. A pályázat megvalósítását hátráltatta, hogy mire a csoport megszerveződött, addigra áttértünk az online oktatásra. A projekttel kapcsolatos eszközök is csak 2021. júniusában érkeztek meg iskolánkba, így a megvalósítás a következő tanévre tevődik át.

***Érettségihez kapcsolódó adatok***

A tavaszi érettségi időszakban gimnáziumunkban a végzősök mellett külsős nem jelentkezett. Az előrehozott érettségizők angolból, németből és informatikából jelentkeztek. Néhányan a törvényi lehetőséget kihasználva a felkészülési nehézségek miatt visszaléptek.

* Végzett 12. évfolyamosok száma: 51 fő
* Vizsgázók száma: 69 fő
* Középszintű érettségi vizsgát tett tanulók száma: 66 fő
* Emelt szintű érettségi vizsgát tett tanulók száma: 54 fő
* Előrehozott érettségi vizsgát tett tanulók száma: 18 fő

|  |  |  |
| --- | --- | --- |
| 2020/2021. | középszint | emeltszint |
| tavaszi vizsgaidőszak tantárgyankénti érettségi eredményei | tantárgyi átlag | tantárgyi átlag |
| magyar nyelv és irodalom | 4,3 | 4,67 |
| matematika | 3,7 | 3,44 |
| történelem | 3,2 | 4,625 |
| magyar mint idegen nyelv | 5 |  |
| angol nyelv | 4,375 | 4,89 |
| német nyelv | 4,125 | 3,5 |
| ének-zene | 3,5 |  |
| biológia | 3,66 | 4,125 |
| fizika | 3,66 |  |
| földrajz | 3,33 |  |
| informatika | 3,66 | 3,0 |
| kémia |  | 4 |
| testnevelés | 4,0 | 4,0 |
| vizuális kultúra | 3,33 |  |
| **jegyek átlaga:** | **3,83** | **4,028** |

***Nyelvvizsgát tett tanulók száma***

(évfolyamonként, szintenként)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **9.Ny** | **9.B** | **9.A** | **10.B** | **10.A** | **11.B** | **11.A** | **12.B** | **12.A** | **Összesen** |
| **angol B2 komplex**  **(közép)** | 1 | 1 | 1 |  | 3 | 4 | 4 | 10 | 13 | 37 |
| **angol C1 komplex**  **(felső)** |  |  |  |  |  |  |  | 1 | 2 | 3 |
| **német B2 komplex**  **(közép)** | 1 |  | 1 |  |  |  | 1 |  | 3 | 6 |
| **német C1 komplex**  **(felső)** |  |  |  |  |  |  |  |  |  | 0 |
| **orosz C1 komplex**  **(felső)** |  |  |  |  |  |  |  | 1 |  | 1 |

***Differenciált képességfejlesztés, felzárkóztatás, tehetséggondozás***

* 4 fő SNI és 9fő BTMN-es diákunk van. Mindegyikük tanulási nehézséggel küzd. 4 fő kapott heti szintű segítséget utazó gyógypedagógustól.
* A magántanuló státusz megszűnt, helyette az egyéni tanrend minősítés lépett be. 2 fő egyéni tanrendesünk van, aki a versenysport miatt kérte és kapta meg ezt a kedvezményt. Ők tanköteles korúak (9/B – Dávid Virág, 10.B-Hetyei Nóra)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **9.Ny** | **9.B** | **9.A** | **10.B** | **10.A** | **11.B** | **11.A** | **12.B** | **12.A** | **Összesen** |
| **Tanuló létszám** | 24 | 29 | 28 | 26 | 26 | 30 | 29 | 27 | 24 | **243** |
| **Hátrányos helyzetű** | 0 | 0 | 0 | 0 | 0 | 0 | 0 | 0 | 0 | **0** |
| * **ebből halmozottan hátrányos helyzetű** | 0 | 0 | 0 | 0 | 0 | 0 | 0 | 0 | 0 | **0** |
| **SNI** |  |  | 1 | 1 | 1 |  |  | 1 |  | **4** |
| **BTM** |  |  | 3 | 1 | 1 |  | 2 |  | 2 | **9** |
| **Egyéni tanrendes** |  | 1 |  | 1 |  |  |  |  |  | **2** |

***Lemorzsolódás csökkentése érdekében tett intézkedések, gyermekvédelmi munka***

Az osztályfőnöki munkaközösség folyamatosan egyeztet a felmerülő problémák megoldásáról, ill. a problémás tanulókkal való kapcsolatépítés érdekében. Gyermekvédelmi felelős kollega a tanév során rendszeresen vesz részt a városban gyermekvédelmi megbeszéléseken és egyeztetéseken. A kapott információkat értekezleten a tantestülettel is megosztja.

Az osztályfőnökök folyamatosan figyelik a lemorzsolódással veszélyeztetett tanulókat. Az adott tanulók szüleivel folyamatosan egyeztetnek, s közösen keresik a megoldási módokat. A tanulók személyét illetően a kréta rendszer kimutatása is segíti munkájukat. Ezeknek a tevékenységeknek köszönhetően tanév zárásakor nem volt lemorzsolódással veszélyeztetett tanuló gimnáziumunkban. Két tanulónál is az osztályfőnök közbenjárására vették fel a kapcsolatot pszichológussal, valamint végeztek el fontos vizsgálatokat a diákok érdekében.

***Könyvtári munka értékelése***

1 fő könyvtáros segíti a tanárok és a diákok munkáját és kereséseit a Nagy László könyvtárunkban. Teljes állásban reggeltől délutánig végzi a könyvtárral kapcsolatos feladatokat, fejlesztéseket, leltározások, ingyenes tankönyvekkel kapcsolatos dokumentációt. A tankönyvfelelősi feladatokat is ő látja el az intézményünkben.

***Diák-önkormányzati munka értékelése***

Diákönkormányzatunk az elmúlt tanéveknek megfelelően hatékony munkát végez, Horváth Károlyné diákönkormányzat koordináló pedagógus irányítása mellett. Rendszeres üléseiken megvitatják a diákságot érintő problémákat és megfogalmazzák az iskolavezetés felé kéréseiket, igényeiket.Fazekas Liliána az Országos Diákparlament Nagygyűlésén rendszeresen képviselte intézményünket. A Zalai és az Országos Diákparlament is őt választotta egyik vezetőségi tagjának.

***Tanulóbalesetek***

Az idei tanévben az előrelátó tervező és szervező munkának és a sok hónapot felölelő online oktatásnak is köszönhetően tanulóbaleset nem történt iskolákban.

***Pályázatok***

* A nyár elején Hévíz Város Önkormányzatával együttműködve EU-s projekt keretében fejlesztettük robotikai ismereteinket, melyet jövőre érdeklődő tanulóinknak adnánk tovább.A robotkar programozása nem egyszerű, de reméljük a diákok érdeklődők lesznek.
* Fraller Csaba közreműködésével valamint a Nagykanizsai Tankerületi Központ támogatásával, pályázatot nyújtottunk be a „Tehetségsegítés feltételrendszerének javítását célzó hazai programok támogatása” című pályázati felhívásra. Pályázatunkat elfogadták az elmúlt tanév végén. A pályázat megvalósítását hátráltatta, hogy mire a csoport megszerveződött, addigra áttértünk az online oktatásra. A projekttel kapcsolatos eszközök is csak 2021. júniusában érkeztek meg iskolánkba, így a megvalósítás a következő tanévre tevődik át. A természettudományos tantárgyak felé fordíthatja ez a program is a tanulók figyelmét és motivációját.

1. **Az intézmény kapcsolatrendszere**

* Az intézmény alkalmazotti közösségén belül az alacsony létszámra való tekintettel személyes kapcsolattartás folyik. A szükséges információkat átadjuk a kollégáknak, ha több tanárt érint akkor e-mail-en tájékoztatjuk őket. Rendszeres nevelőtestületi értekezleten vitatjuk meg a problémákat, aktualitásokat és a ránk váró feladatokat. Intézményünkben hosszú idő óta ugyanazokkal a szakmai munkaközösségekkel dolgozunk, amelyeknek vezetői koordinálják a munkaközösségek munkáját, szervezik és felügyelik a megrendezendő programokat, elkészítik a jelentéseket. A koronavírus helyzetre való tekintettel 2021. novembertől a személyes egyeztetések leginkább telefonon történtek, ill. néhány esetben Zoom-os tantestületi megbeszélés során. A fő hangsúly az elektronikus üzenetváltásokra tevődött át. (*3. sz. melléklet – munkaközösségek beszámolói*)
* Az iskola Szülői Munkaközössége nagy segítségére van gimnáziumunk vezetőségének és alapítványunk kuratóriumának munkájában. Az alkalmankénti megbeszélésen tájékoztatjuk őket az iskolát érintő programokról, feladatokról, változásokról, ők pedig ötleteikkel, kapcsolatrendszerükkel segítik munkánkat. Az idei évben a szokásos bálunkat nem szervezhettük meg. Ez óriási kiesés és lehetőség beszűkülés az alapítvány számára. Keressük a lehetőségeket a bevétel pótlására.
* Iskolánk állandó kapcsolatot tart fenn a környező általános- és középiskolákkal. Ebből a kapcsolatból kiemelkedik a Hévízi Illyés Gyula Általános Iskolával, ill. a Keszthelyi Vajda János Gimnáziummal való heti szintű kapcsolattartás. Itt kell megemlítenem a hosszú időre visszanyúló testvériskola kapcsolatunkat a segesvári MirceaEliade Főgimnázium magyar tagozatával. Sajnos az egész világot érintő pandémiás helyzet teljesen lehetetlenné teszi a kapcsolat folyamatosságát.

1. **Ellenőrzési tevékenység és azok eredményei**

* Katasztrófa-védelmi ellenőrzés is folyt iskolánkban, amely apróbb hiányosságokat, pótlásokat feltárt, de szerencsére komoly gond nem merült fel. A problémákat a tankerület segítségével azóta orvosoltuk. A tűzgátló ajtó a javítás óta hibátlanul működik.
* A pedagógus minősítések következtében is több óralátogatás történt a tanév során.
* Zalai Levéltár részéről ellenőrzés kaptunk az irattári munkánkkal és precizitásunkkal kapcsolatosan. Titkársági munkánknak köszönhetően mindent rendben találtak.

1. **Összegzés**

* Véleményem szerint a Nagykanizsai Tankerülettel és a Keszthelyi Irodájával is a tanév során jól tudtunk együtt dolgozni. A tankerületi dolgozók segítségünkre voltak, felmerülő kérdéseinkre válaszoltak, vagy utána néztek a lehetőségeknek. A fejlesztési igényeinket támogatták, segítették azok megvalósulását. Természetesen egy kapcsolat mindig kétoldalú, ezért mi is megtettünk mindent annak érdekében, hogy a beszámolóink pontosak, előremutatóak legyenek, és időben megtörténjen leadásuk. A koronavírus-helyzet során sok segítséget és iránymutatást kaptunk, amelyek felhasználásával könnyebben irányítottuk napi munkánkat.
* A szükséges előadás, ill. témaigényeinket a POK felé a felméréskor jeleztük, és azóta az érintett kollegákkal a kapcsolatot is felvettük. Sajnos ezek a támogató beszélgetések a kialakult helyzet miatt a következő tanévre csúsztak.
* A 2021/2022-es tanév során a cél továbbra is az kell legyen, hogy a Hévízi Bibó István Gimnázium és Kollégium meghatározó középfokú oktatási intézménye legyen a régiónak, és az általános iskolás diákok és szülők lehetséges és vágyott továbbtanulási célként tekintsenek intézményünkre.